સાબરકાંઠા જીલ્લામાં વર્ષ ૨૦૧૪-૧૫ માં નાનીસેબલીયા , ગુંદેલ અને પરોયા હાઇસ્કૂલમાં ૨૭ જેટલા શિક્ષકોની બોગસ ભરતી કરાઈ હતી સાબરકાંઠા જિલ્લાના ખેડબ્રહ્મા તાલુકામાં આવેલી ત્રણ ગ્રાન્ટેડ સ્કૂલના સંચાલકોએ અંદાજે ૨૭ શિક્ષકોની બોગસ ભરતી કરીને સરકારના નાણાનો દુર ઉપયોગ કરી સરકાર સાથે વિશ્વાસઘાત અને છેતરપીંડી કરાયા બાદ શિક્ષણ વિભાગે તબક્કાવાર કાર્યવાહી કરીને આ ત્રણ સ્કૂલોની માન્યતા રદ કરવાના કરાયેલા આદેશ બાદ જિલ્લા શિક્ષણાધિકારી કચેરી દ્વારા ત્રણેય શાળાઓની માન્યતા રદ કરીને તેના અગત્યના દસ્તાવેજો નજીકમાં આવેલી શાળાઓને સુપ્રત કર્યા હતા સરકારની આ કાર્યવાહીથી આ ત્રણ શાળઓમાં ભણતા અંદાજે ૭૪૨ વિદ્યાર્થીઓને અન્ય શાળાઓમાં ભણવા માટે જવા માટે મજબુર બન્યા હતા ગુંદેલ હાઈસ્કૂલ માંથી ઉંચી ધનાલ શાળામાં તબદીલ કરાયેલ ૧૫૦ વિદ્યાર્થીઓ અને વાલીઓએ હાઈવે રોકી વિરોધ નોંધાવતા પોલીસતંત્ર અને શિક્ષણ વિભાગ દોડતું થયું હતું.